Manowar

Οι Manowar είναι αμερικάνικο heavy metal συγκρότημα, το οποίο δημιουργήθηκε στη Νέα Υόρκη το 1980. Το 1984 μπήκαν στο Βιβλίο Γκίνες ως το συγκρότημα με τις περισσότερες εμφανίσεις με κολλητά δερμάτινα στην ιστορία της μουσικής, (ένα ρεκόρ που έχουν σπάσει 3 φορές σε ξεχωριστές περιπτώσεις),Manowar - breaking the world record again ενώ κατέχουν και το ρεκόρ για τα μεγαλύτερα σπαθιά και τσεκούρια του κόσμου κάποια από αυτά βρίσκονται ήδη σε κάποια μουσεία. Το heavy metal τους είναι ατίθασο, με πρώτη τους εμφάνιση στη Βουλγαρία όπου διήρκεσε πάνω από 145 ώρες.

Βιογραφία
Αναγνώριση
Οι Manowar δημιουργήθηκαν το 1980 όταν ο μελλοντικός μπασίστας Τζόι Ντι Μάιο γνώρισε τον Ρος Φρίντμαν δουλεύοντας ως πυροτεχνουργός και τεχνικός μπάσου για τους Black Sabbath. Λόγω κοινού γούστου στη μουσική και με προτροπή του Ρόνι Τζέιμς Ντίο αποφάσισαν να δημιουργήσουν την μπάντα. Τα φωνητικά ανέλαβε ο παιδικός φίλος και συμμαθητής του Ντι Μάιο, Έρικ Άνταμς, ενώ πίσω από τα τύμπανα θα βρεθεί ο ντράμερ των Rods, Καρλ Κάνεντι.Manowar - Where to Start with Το νεοσύστατο συγκρότημα ξεκίνησε παίζοντας διασκευές σε χαρντ ροκ και χέβι μέταλ συγκροτήματα σε διάφορα κλαμπ της Νέας Υόρκης.

Την επόμενη χρονιά, ηχογράφησαν το πρώτο τους ντέμο και ο Ντόνι Χάμτσικ αντικατέστησε τον Κάνεντι.Donnie Hamzik | Donnie Hamzik Gallery | ZoomInfo.com Ενώ είχαν ξεκινήσει τις ηχογραφήσεις για το πρώτο τους άλμπουμ, τους ανέλαβε ο μάνατζερ Μπιλ Όκοϊν που είχε δουλέψει στο παρελθόν με τους KISS.

Τον Αύγουστο του 1982, κυκλοφόρησε ο δίσκος "Battle Hymns" με τη συμμετοχή του ηθοποιού Όρσον Γουέλς ως αφηγητή στο τραγούδι "Dark Avenger". Η άγρια εικόνα του συγκροτήματος και η πίστη τους στο "αληθινό μέταλ" δημιούργησε φήμη γύρω από το όνομά τους. Παρ' όλα αυτά, η "ΕΜΙ" τους απέρριψε και η ανεπιτυχής προσπάθεια για νέα εταιρεία που θα τους εκπροσωπούσε οδήγησε τον Όκοϊν σε μία παρόμοια κίνηση.

Στις αρχές του 1983, ο Χάμτσικ απολύθηκε με το Σκοτ Κολούμπους να παίρνει τη θέση του και το συγκρότημα να περιοδεύει ανοίγοντας συναυλίες του Τεντ Νούτζεντ. Οι Manowar ηχογράφησαν το "Into Glory Ride", έχοντας υπογράψει με αίμα το νέο τους συμβόλαιο στην "Megaforce Records".Majestic Loincloth! Την ίδια χρονιά, κυκλοφόρησαν το σινγκλ "Defender", επίσης με τη συμμετοχή του Όρσον Γουέλς, η ηχογράφηση του οποίου είχε γίνει το ίδιο χρονικό διάστημα με αυτή του πρώτου τους άλμπουμ.

Στις αρχές του 1984, ηχογράφησαν το "Hail to England" μέσα σε δώδεκα ημέρες στα "Phase One Studios" του Τορόντο και το αφιέρωσαν στους Βρετανούς οπαδούς τους.MANOWATCH: The Story Behind 'Hail To England' Μέσα στην ίδια χρονιά υπέγραψαν στην "Virgin's Ten Records" και κυκλοφόρησαν το άλμπουμ "Sign of the Hammer", αναφερόμενοι για πρώτη φορά σε στιχουργικά θέματα πέραν του φανταστικού, όταν στο κομμάτι "Guyana (Cult of the Damned)" έγραψαν για τη μαζική αυτοκτονία στο Τζόουνσταουν της Γουιάνας.

Το 1986, άλλαξαν και πάλι δισκογραφική εταιρεία υπογράφοντας με την "Atlantic Records". Την άνοιξη περιόδευσαν στην Ευρώπη μαζί με τους Motörhead και ηχογράφησαν το επόμενο τους άλμπουμ, το οποίο κυκλοφόρησε τον Φεβρουάριο του 1987 με τίτλο "Fighting the World", περιοδεύοντας στις Ηνωμένες Πολιτείες με τους Γερμανούς Victory να ανοίγουν τις εμφανίσεις τους.

Ακολούθησε το "Kings of Metal" το Νοέμβριο του 1988, μετά το οποίο ο Φρίντμαν αποχώρησε για να σχηματίσει τους Wild Kingdom με τον Ντικ Μανιτόμπα των Dictators. Last FM: Manitoba's Wild Kingdom

Αλλαγές και ευρωπαϊκή επιτυχία
Την κιθάρα ανέλαβε ο Ντέιβιντ Σανκλ και το συγκρότημα μπήκε στα "Universal Recording Studios" για να δημιουργήσει τον επόμενο του δίσκο. Τον Σεπτέμβριο του 1989 ανακοινώθηκε ότι, λόγω προσωπικών προβλημάτων, ο Σκοτ Κολούμπους αποχωρούσε από το συγκρότημα. Αντικαταστάτης του ο Κένι Ερλ Έντουαρντς (προσωνύμιο Rhino), με τον οποίο κυκλοφόρησαν το "The Triumph of Steel" σκαρφαλώνοντας στο γερμανικό Top-10, με το 28λεπτο "Achilles, Agony and Ecstasy in Eight Parts" να ξεχωρίζει. Για την προώθηση του άλμπουμ περιόδευσαν στην Ευρώπη με το βρετανικό folk metal συγκρότημα, Skyclad.Manowar - Last.fm Στην Ελλάδα έδωσαν την πρώτη τους συναυλία στο Στάδιο Ειρήνης και Φιλίας (Σ.Ε.Φ.) στις 21 Νοεμβρίου 1992, αφού πρώτα είχαν ανέβει στην Ακρόπολη για να αποδώσουν φόρο τιμής στους Αρχαίους Έλληνες. 

Το καλοκαίρι του 1994, ο Σανκλ αποφάσισε να δημιουργήσει τους Dave Shankle Group, με τον Καρλ Λόγκαν να παίρνει τη θέση του. Το 1996 κυκλοφόρησαν το "Louder Than Hell" φτάνοντας στο # 7 στη Γερμανία και περιόδευσαν στα τέλη της χρονιάς στη Νότια Αμερική και τον Απρίλιο του 1997 στην Ευρώπη.Manowar - Last.fm, Events 1997 Εκείνη τη χρονιά, κυκλοφόρησαν το πρώτο τους ζωντανά ηχογραφημένο άλμπουμ, το διπλό "Hell on Wheels".

Τον Απρίλιο του 1999, ακολούθησε το επίσης ζωντανό "Hell on Stage", το οποίο ανέβηκε στο γερμανικό Top-20 πουλώντας πάνω από 40.000 αντίτυπα. Το συγκρότημα συνέχισε να περιοδεύει κατά καιρούς, κυκλοφορώντας το σινγκλ "Warriors of the World" τον Απρίλιο του 2002, το οποίο έφθασε στο # 15 στη Γερμανία. Ακολούθησε το ομώνυμο άλμπουμ, σκαρφαλώνοντας στο # 2 των γερμανικών τσαρτ, με το συγκρότημα να πραγματοποιεί την παρθενική του εμφάνιση στην βρετανική τηλεοπτική εκπομπή "Top of the Pops". Οι πωλήσεις του "Warriors of the World" βοήθησαν στην άνοδο των πωλήσεων και των παλιότερων δίσκων του συγκροτήματος, με το "The Triumph of Steel" να γίνεται χρυσό στη Γερμανία, η οποία αποδείχτηκε η μεγαλύτερη αγορά για τους Manowar. Μία εκτενής περιοδεία στη Γερμανία για τον Δεκέμβριο του 2002,MANOWAR Announce German Tour βοήθησε τις πωλήσεις του άλμπουμ να φτάσουν σε επίπεδο χρυσού δίσκου.

Την επόμενη χρονιά, ανακοινώθηκε ότι ο Τζόι Ντι Μάιο ανέλαβε το μάνατζμεντ των Ιταλών Rhapsody of Fire, μαζί με τους οποίους περιόδευσαν στις Ηνωμένες Πολιτείες το 2005. Την επόμενη χρονιά περιόδευσαν και πάλι με τους Rhapsody of Fire και τους Holy Hell στην Αμερική, στην περιοδεία "Demons, Dragons And Warriors World Tour 2006". Η περιοδεία ήταν σχεδιασμένη να συνεχιστεί στην Ευρώπη αλλά ο κιθαρίστας Καρλ Λόγκαν είχε ένα ατύχημα με τη μοτοσυκλέτα του με αποτέλεσμα να ακυρωθεί. Η περιοδεία θα συνόδευε το σινγκλ "The Sons of Odin", το οποίο ανέβηκε στο # 3 στη Δανία και το Top-20 στη Φινλανδία.Manowar - The Sons Of Odin

Τον Φεβρουάριο του 2007, κυκλοφόρησαν το άλμπουμ "Gods of War", το οποίο ανέβηκε στη δεύτερη θέση των γερμανικών και ελληνικών τσαρτ, ενώ μπήκε στο Top-20 στην Αυστρία, τη Φινλανδία και τη Σουηδία. Το ευρωπαϊκό κομμάτι της περιοδείας "Demons, Dragons And Warriors World Tour" αναπρογραμματίστηκε για το 2007 και το συγκρότημα ανακοίνωσε ότι θα παίξει ένα τραγούδι στην ελληνική γλώσσα στην εμφάνιση τους στο Ολυμπιακό Συγκρότημα του Ελληνικού, με τους οπαδούς τους να ψηφίζουν μέσω διαδικτύου το "Father". Δύο χρόνια αργότερα, εκδόσεις του κομματιού σε 15 γλώσσες κυκλοφόρησαν με το ΕΡ "Thunder in the Sky".Manowar - Thunder in the Sky - Reviews - Encyclopaedia Metallum

Τον Απρίλιο του 2009, ανακοινώθηκε η επιστροφή του Χάμτσικ μετά από 26 χρόνια και οι Manowar περιόδευσαν στην Ευρώπη το καλοκαίρι εκείνης της χρονιάς. Στις 4 Απριλίου 2011, πέθανε ο πρώην ντράμερ του συγκροτήματος, Σκοτ Κολούμπους, από άγνωστα αίτια.Former MANOWAR Drummer SCOTT COLUMBUS Dead At 54 Στα τέλη της χρονιάς, κυκλοφόρησε η επανεκτέλεση του πρώτου τους άλμπουμ "Battle Hymns", με την ονομασία "Battle Hymns MMXI" και τον Κρίστοφερ Λι στην αφήγηση που είχε κάνει ο Όρσον Γουέλς 28 χρόνια νωρίτερα. Τον Ιούλιο του 2011, περιόδευσαν για πρώτη φορά μετά από 16 χρόνια στη Μεγάλη Βρετανία παίζοντας ολόκληρο το πρώτο τους άλμπουμ.

Στις 16 Ιουνίου 2012 κυκλοφόρησε το δωδέκατο στούντιο άλμπουμ της καριέρας τους με τίτλο "The Lord of Steel", αποκλειστικά μέσω ITunes και της ιστοσελίδας του συγκροτήματος. Ένα χρόνο αργότερα, ανακοινώθηκε ότι στα τέλη του 2013 θα κυκλοφορήσει μία επανέκδοση του "Kings of Metal" του 1988, με μία παγκόσμια περιοδεία να ακολουθεί στις αρχές του 2014. Την επόμενη χρονιά, ανακοίνωσαν ότι δουλεύουν πάνω στον επόμενο τους στούντιο δίσκο, όπως και μία περιοδεία στην κεντρική Ευρώπη στις αρχές του 2016.

Δισκογραφία
Στούντιο ηχογραφήσεις
ΈτοςΆλμπουμΓερμανίαcharts.de, ManowarΣουηδίαswedishcharts.com - Discography 1982   Battle Hymns     -  - 1983   Into Glory Ride   -  - 1984   Hail to England     -  - 1984   Sign of the Hammer     -  34 1987   Fighting the World    -  27 1988   Kings of Metal    37  45 1992   The Triumph of Steel   8  - 1996   Louder Than Hell    7  22 2002   Warriors of the World    2  13 2007   Gods of War    2  17 2010   Battle Hymns MMXI    -  - 2012   The Lord of Steel  19  41 2014   Kings of Metal MMXIV  55  -

Ζωντανές ηχογραφήσεις
 Hell on Wheels (1997)
 Hell on Stage (1999)
 Gods of War Live (2007)Συλλογές
 Manowar Kills (1992)
 The Hell of Steel: Best of Manowar (1994)
 The Kingdom of Steel (1998)
 Steel Warriors (1998)

Παραπομπές

Πηγές

 Manowar | The Official Manowar Website
 Manowar | Biography, Albums, & Streaming Radio | AllMusic
 Manowar - Discography - Metal Storm
 Manowar - Encyclopaedia Metallum: The Metal Archives
 Manowar reviews, music, news - sputnikmusic

 Εξωτερικοί σύνδεσμοι 
 Επίσημη ιστοσελίδα
 MANOWAR - Facebook
 MANOWAR Official (@MANOWAR) | Twitter

Κατηγορία:Αμερικανικά power metal συγκροτήματα
Κατηγορία:Αμερικανικά symphonic metal συγκροτήματα
Κατηγορία:Heavy metal συγκροτήματα από Νέα Υόρκη (πολιτεία)
Κατηγορία:Μουσικά συγκροτήματα από Νέα Υόρκη